Positionering indgår som en del af den samlede markedsføringsstrategi, hvor virksomheder/brands finder en god plads på deres relevante marked i forhold til konkurrenterne. Sagt med lidt andre ord, er det en af de afgørende faktorer for, hvordan målgruppen opfatter virksomheden/brandet. At få en god plads på markedet kræver, at man understreger hvad man står for, hvad man kan og hvorfor. Man skal skabe et passende ry, f.eks. at være dyr eller billig, bæredygtig eller ikke osv.